Buliminīdas

Buliminīdas (Buliminidae) ir foraminīferu dzimta rotaliīdu kārtā. 1877. gadā Korrado Švagers izveidoja Buliminidae taksonu bez ranga precizējuma. 1899. gadā vācu zoologs Teodors Eimers un C. Fikerts izveidoja Buliminidae dzimtu. 1988. gadā Alfrēds Lēblihs un Helēna Tappana Buliminidae dzimtu piedēvēja britu paleontologam Tomasam Džonsam (Jones, 1875). Ģeohronoloģiski buliminīdas ir zināmas no agrā paleocēna (Dānijas laikmets) līdz mūsdienām.Loeblich, A. R.; Tappan, H. (1988). Foraminiferal Genera and their Classification. Van Nostrand Reinhold Company, New York. 515 lpp. ISBN 0-442-25937-9

 Apraksts 
Čaula ir brīva, parasti spirāliski vītņveidīga, izstiepta, ar ieapaļu, ovālu trīsstūrveida šķērsgriezumu. Dažām spirāliski vītņveidīgajām formām agrīnais nodalījums ir trohoīds. Kameru skaits vijumā ir atšķirīgs — no trijām līdz piecām un vairāk. Reizēm čaula var būt uniseriāla vai arī kļūst tāda savas attīstības vēlākajās stadijās. Atvere primitīvākajām formām parasti ir arkveidīga, citām formām cilpveidīga, kas stiepjas vai nu pa malas šuvi, vai arī perpendikulārā virzienā. Dažām formām atveres galā ir kakliņš ar atloku — lūpu. Specializētākām ģintīm atvere ir sietveidīga vai kombinēta. Kameru iekšpusē var būt dobumveidīgas plātnes vai mēles, kas savieno atveres malu ar iepriekšējās kameras atveres (foramena) malu. Bieži var būt atveres zobi, viens vai vairāki, kurus parasti veido mēles paaugstinātā brīvā mala. Kalcīta sieniņa ir poraina, gluda vai arī ar ornamentāliem veidojumiem (dzelksnīšiem, ribiņām). Reizēm uz čaulas virsmas var būt izaugumi dobu caurulīšu veidā.Марковский Б.П., Орлов Ю.А., Раузер-Черноусова Д.М., Руженцев В.Е., Соколов Б.С., Фурсенко А.В., Основы палеонтологии (Общая часть. Простейшие), издательство "Наука", Москва, 1959. г., 322-323. lpp.

 Sistemātika 
Buliminīdu dzimtā ir iekļautas šādas ģintisWorld Foraminifera Database:
 dzimta: Buliminidae Jones, 1875
 ģints: Bulimina d'Orbigny, 1826
 ģints: Praeglobobulimina Hofker, 1951
 ģints: Protoglobobulimina Hofker, 1951

 Atsauces 

Kategorija:Foraminīferas